Lahke südamega inimene armastab reisida, ütleb Hiina vanasõna! Reisides tunnetame selgemalt oma piire, oskusi ja võimalusi ning õpime vahet tegema olulisel ja ebaolulisel.
#000000
Taishan Hiina keisrite mägi – mägi nr 1
#000001
Kuhu lähed? Hiina! Ah jaa, Peking, Shanghai, hiina müür... STOPP! Loomulikult tasub pilk heita Hiina sümbolitele, kuid... tõeline Hiina algab pärast suurlinnast lahkumist ja nii avaneb Sinu jaoks see omapärane maailma kõiges oma ilus, tarkuses ja pidevas liikumises. Seega, alati kui Hiina satud, külasta kindlasti mõnda lahket küla, teadmiste kantsi mäge või külluslikult voolavat vett, siis saad tõelist Hiinat tunda.
#000002
Hiina lilleilu naudid kevadel ja sügisel, sest sel ajal, energiate murdumise aegu, õitsevad Hiina pikaajalises kultuuris 2 olulisemat lille – pojeng ja krüsanteem. Tuhandete aastate jooksul on Hiinas välja kujunenud Krüsanteemi linn iidne pealinn Kaifeng ja pojengi linn iidne pealinn Luoyang. Mõlemad linnad kuuluvad iidse siiditee piirkonda.
#000003
Eneseotsingu tee mäkke – iseendasse!
#000004
Muistsed õpetajad viisid oma õpilasi mägedesse, et kõrgelt avanevad vaated nende vaimu avardaks ja südant innustaks. Mäetipult avaneva vaate lõputust kogedes ei jäänud kellegi meel igapäevastest muredest ja tegemistest puhastumata. Mäed on olnud aastatuhandeid parim paik, kus õppida ja kogeda tao’d nii hiinlaste, aga ka eestlaste jaoks.
#000005
2009. aastal alustasime reise Hiinasse. Hiina võlus meid kohe oma mitmekülgsusega, rahutoova keskmaa filosoofiaga ja alati naeratavate inimestega. Läksime Hiinasse otsima eelkõige feng shui ja taoismiga seonduvaid tarkusi, kuid saime palju rohkem, kui loota oskasime. Kui suurlinnades liikudes ja inimestega suheldes näis esmapilgul, et suured teadmised on kadunud, siis mõned sammud miljonilinnadest väljas algas tõeline hiinapärane elu, mida saadavad esivanemate tarkused ja kogemused. Lugedes erinevaid materjale Hiina ajaloo ja taoismi kohta, jäid meile silma viis püha mäge. Muistsed hiinlased uskusid, et mägedes on keegi, keda kutsuti mäe vaimuks. Arvati, et mägedes on ühendatud elavate ja surnute maailm ning mäevaim on see, kes juhendab meid meie tee (tao) juurde, annab teavet meie enda kohta, puhastab meie arusaamad. Mäe tipus istudes tajume kõiksuse suurust ja võime kuulda tao sosinaid, kui me seda tõepoolest kuulata soovime.
Taoismi, feng shui ja Hiina meditsiini üks põhiprintsiipe on viis stiihiat: Maa, Metall, Vesi, Puu ja Tuli. Igale elemendile vastab oma püha mägi, mis kõik asuvad erinevates Hiina osades. Võtsime välja Hiina kaardi, kaardistasime pühad mäed ja panime paika reisimarsruudi ning 2011. aasta mais toimus meie esimene reis viiele pühale mäele, kilometraažiga 5000 km.
#000006
Need viis püha mäge on põhjas asuv Heng Shan Bei, läänes paiknev Hua Shan, riigi südames Shaolini läheduses asuv Song Shan, idas kõrguv Tai Shan ja riigi lõunaosas Heng Shan Nan. Iga mägi kannab endas ühe elemendi energiat ja igal mäel on mitu tegutsevat taoistlikku templit. Põhjas asuv Heng Shan Bei kannab Vee elemendi stiihiat (tinglik ilmakaar põhi), lõunas asuv Heng Shan Nan kannab endas Tule elemendi stiihiat (tinglik ilmakaar lõuna), läänes asuv Hua Shan kannab endas Metalli elemendi stiihiat (tinglik ilmkaar lääs), idas asuv Tai Shan kannab endas Puu elemendi stiihiat (tinglik ilmkaar ida) ja maa keskosas asuv Song Shan kannab endas Maa elemendi stiihiat (maailma keskpunkt).
Neid mägesid peetakse eriliseks veel sellepärast, et nad kõik on kaetud rohetavate metsadega – Hiina mõistes tähendab see seda, et need mäed on küllusesarve energiast kastetud ja toovad õnne.
#000007
Ükskõik kui pilvine on Taevas praegu küll tuleb tuul ja puhub taeva selgeks. Seepärast ära võta reisile kaasa mure-, asjade- või mõttejäikuse koormat. On ju loomulik, et õppimise teel kohtame takistusi, kuid neist õppides või nendega kohandudes, mitte muretsedes, liigume me edasi. Ja jätkub põnev kulgemine teel, ajas, tunnetes ning iseendas. Kuid meie armastame muretseda, meil on isegi murelik kõnepruuk ( muretseme asju ) ja loobume seetõttu võimalustest näha, tunda ja nautida.
Esimene hirm: Hiina on kommunistlik riik. Tõepoolest Hiinas on võimul kommunistlik partei, mis oma olemuselt küll kommunistlik, kuid käitumislaadilt pigem kapitalistik. Oluline on inimeste suhtumine. Nad on alati naeratavad, abivalmid, heatahtlikud, kusjuures nõudmata selle eest mingitki tasu. Loomulikult kui raha anda, siis tuleb seda teha salaja, kommunistlikult. Üks kohalik giid esitas kord küsimuse: mis on kõige populaarsem ism Hiinas? Selgus, et turism. Pigem küll siseturism, sest näiteks Hiina Rahvavabariigi juubeli ajal reisis nädala jooksul üle riigi rohkem kui 260 miljonit inimest. Nad armastavad kulgeda. Hiinamaalased ei muretse, see ei vii ju edasi. Mis mõtet on pikalt kurvastada või ette muretseda see ju olukorda ei lahenda. Nuta oma nutt, lase kurbus välja ja mine naeratades edasi, siis antakse sulle uus võimalus.
Teine hirm: kohalik toit mulle ei sobi. Kel on soov oma kehakaalu söömisega korrigeerida, võiks sõita Hiina. Toidulaua küllus ja mitmekesisus seal on jahmatav ning kuna proovida võiks kõike, on söögikorrad tõelised gurmaanlikud. Kuna kohaliku tava järgi ei tohi laud ja taldrik kunagi tühjaks jääda, tuuakse toitu vahetpidamata juurde. Kui Tallinna hiinakates on peamine söök riis, siis seal me tihtipeale riisini ei jõudnudki, sest toiduküllus pakkus tõelist maitseelamust ka kõige konservatiivsemale inimesele. Hiinas valitseb põhimõte, et kui toitu hästi valmistada, kõlbab söögiks kõik. Jõudsime kogunisti eksootiliste sitikate ja loomadeni, kuid kohalike peatoiduse hulka need siiski ei kuulu. Niisiis, kui on soov 17 päevaga 3 5 kilogrammi maha võtta, siis sõida Hiina ja söö end vormi.
#000008
Kolmas hirm: inimesed on pealetükkivad. Selline arusaam on välja kujunenud neil, kes on varem reisinud Egiptuses, Türgis, Indias, Tais jne. Meie üllatuseks ei tulnud Hiinas keegi meile midagi jõuliselt pakkuma, varrukast raputama ega hakanud meid jälitama. Pigem oldi reserveeritult uudishimulikud, seda eelkõige väikelinnades, kus me valgenahalisi inimesi ei kohanudki. Imelises Kaifengis olime hotelli esimene valgete grupp ja ületasime sellega uudisekünnise, sattudes kohalikku tele- visiooni. Aegajalt palutakse luba sinuga koos pilti teha, eriti levinud on see pealinnast väljaspool. Nii mõnigi reisikaaslane sai õnnelikult pildistajalt kingituse, sest kohalike seas levib arusaam, et suurninaga koos tehtud pilt, mis kodus nähtavale paigutatakse, toob õnne. Jah, just nimelt suurninad ole sa eestlane, ameeriklane või lätlane sinu ühisnimi on suurnina ja oma nina üle tasub uhke olla, eriti meestel.
#000009
Tarkused, tundmused ja kogemised Hiinast!
#000010
Feng shui kaheksa bagua filosoofiast lähtuvalt esindab inimese üht kaheksast eluvaldkonnast reise, abilisi, õpetajaid ja seda kutsutakse Taeva tsooniks. Reisimine on osa sellest, kuidas sa kujundad arusaamu iseendast ja maailmast enda ümber. See on parim viis õppida, olles avatud ja uudishimulik. Samas võib reisimise kaudu saada aimu oma kõige suuremast väärtusest kodust, sest kodus koduigatsust ei teki.
Reis on seega parim õpetaja, parim abivahend iseenda mõistmiseks ja arendamiseks. Tegemist on ainsa eluvaldkonnaga, mis ei asu inimese sees, vaid väljaspool, kuid teel olles jõuab igaüks iseendasse. Seega on reisimine abivahend eneseavastamise, -tunnetamise ja -kogemise teel. Ja mis saab veel parem olla, kui avastada selle käigus suurepärast maailma.
Reis on kulgeja teekond iseendasse, mille käigus toimub olemasolevate teadmiste kinnitamine ja äratundmine, millega omakorda kaasneb senikasutamata potentsiaali kasutuselevõtmine. Ja viimasega kaasneb tõeline rahulolu iseendast. Seda kõike oleme meie koos reisikaaslastega oma Hiina avastamise reisidel üha uuesti ja uuesti kogenud.
#000011
Mitmel korra oleme reisi alustanud Xian’ist. Linna nimi tõlkes tähendab Lääne Rahu. Selle linna õitseajaks võib lugeda Tang’i dünastia valitsemisaega, 6.-9. saj. Siit sai alguse Siiditee ja juba tol kaugel ajal oli tegemist miljonilinnaga. Täiesti uue tähenduse on saanud Xian ja selle ümbrus peale seda, kui kohalikud talumehed kaevu kaevates juhuslikult maa-aluse savikujude armee peale sattusid.
Nüüs külastab Xian’i iga aasta üle 3 miljoni turisti, et terrakota sõdalasi oma silmaga näha
#000012
Soovid meie reiside kohta lisainfot?
#000013
Üritusel räägime reisi üksikasjadest ja hajutame kahtlused, kinnitame oma arusaamasid läbi isiklike kogemuste ja teadmiste.
#000014